
Előterjesztés
a Közgyűlés részére
Tisztelt Közgyűlés!

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 60. § (10) bekezdésében foglaltak szerint „a fővárosi kerületi önkormányzat 2014. június 30-ig a fővárosi szabályozási kerettervben meghatározott keretövezet figyelembevétele helyett a fővárosi településszerkezeti terv területfelhasználásának megfelelő egyéb alkalmazható keretövezetnek megfelelő építési övezetet, övezetet állapíthat meg a fővárosi szabályozási keretterv módosítása nélkül a fővárosi önkormányzat hozzájárulásával”.
Az Étv. 60. § (11) bekezdésében foglaltak alapján a fővárosi önkormányzat 60 napon belül hozhatja meg döntését; amennyiben hozzájárulását nem adja meg, döntését indokolni köteles. Döntés hiányában a hozzájárulás megadottnak tekintendő.
A 2013. január 1-jétől hatályos, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 45. § (2) bekezdése szerint a módosítási eljárás során az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) 2012. augusztus 6-án hatályos településrendezési tartalmi követelményei és jelmagyarázata alkalmazandó.


A módosítás célja
Budapest I. kerület, Budavári Önkormányzat polgármestere az Étv. 60. § (10) bekezdésére hivatkozva 2013. május 24-én érkezett levelében a Budapest I. kerület Hunyadi János utca – Pala utca – Kapucinus utca – Jégverem utca által határolt területre vonatkozóan a Fővárosi Önkormányzat hozzájárulását kérte a 16/2000. (VIII.1.5) Kt. rendelettel elfogadott Kerületi Építési Szabályzata (a továbbiakban: KÉSZ) módosításához. Kérelméhez a módosítás indokoltságának alátámasztásául a tárgyi területre készült FSZKT módosítási hatástanulmányt mellékelt. 
A megküldött tervek a Fővárosi Szabályozási Kerettervről szóló 46/1998.(X.15.) számú Főv. Kgy. rendelet (a továbbiakban: FSZKT) módosítási javaslatát tartalmazzák, azonban a kérelemben hivatkozott Étv. 60. § (10) bekezdésében foglaltak szerint az FSZKT nem változik, az abban szereplő keretövezeti besorolás figyelmen kívül hagyható, így a véleményezés során az FSZKT módosítására vonatkozó javaslatoktól el kell tekinteni.
A módosítás célja, hogy az övezeti besorolás tegye lehetővé a Hunyadi János utca 11. szám alatti épület homlokzatának korszerűsítését, tetőterének hasznosítását, a tetőidom eredeti állapothoz közelítő megoldását, továbbá a ténylegesen meglévő, kialakult állapot és a keretövezeti besorolás közötti ellentmondás feloldását. Az átsorolással lehetőség nyílik arra, hogy a 14314-es hrsz-ú ingatlan megújuljon és visszanyerje eredeti fényét. A tervezési tömbön belül ez az épület az egyik legelhanyagoltabb, homlokzata lepusztult, tagozatai erősen hiányosak, sérültek. Tetőterének beépítésével párhuzamosan az épület homlokzatai, lépcsőháza is felújításra kerül, valamint lift is telepítésre kerül a házon belül.
A tervjavaslat szerint a TSZT-ben kisvárosias lakóterületben lévő, jelenleg L2/A jelű kisvárosias, jellemzően zártsorú beépítésű lakóterület építési övezetbe sorolt tömb egy része, (a Hunyadi János utca menti két telek) VK jelű városközponti területek építési övezetbe kerülne.
A KÉSZ övezeti terve alapján megállapítható, hogy a terület L2-V1-Z városias, védett, magas sűrűségű, jellemzően zártsorú beépítésű lakóterület (beépítettség 70 %, szintterületi határérték 3,5 m²/m²), és L2A-V2-Z kisvárosias, védett, közepes sűrűségű, jellemzően zártsorú beépítésű lakóterület (beépítettség 60 %, szintterületi határérték 2 m²/m²) építési alövezetekbe tartozik. A módosítással érintett telkek közül a Hunyadi János utca 11. szám alatti ingatlan beépítettsége 88 %, szintterületi határérték 4,6 m²/m², a Hunyadi János utca 9. szám alatti ingatlan beépítettsége 61 %, szintterületi határérték 2,9 m²/m², tehát a két telken már kialakult beépítés a KÉSZ-ben meghatározott építési övezet előírásainak nem felelnek meg. 
A tervezett tetőtérbeépítés során az eredeti 1902-es állapot kerülne kialakításra a KÉSZ 27. § (4) bekezdésével összhangban: „ A területen bármely, a meglévő épületek külső megjelenését érintő beavatkozás csak az épületek eredeti terveinek felhasználásával végezhető el – amennyiben azok rendelkezésre állnak. A beavatkozás keretében biztosítani kell a korábbi helyreállítási hibák, eltérések korrekcióját.”

Környezetalakítási javaslat	FSZKT módosítási javaslat

Az  övezeti és helyi sajátos előírások módosítási javaslata az alábbi:
VK-V1-Z JELŰ ÖVEZET
64.§
(1) VK-V1-Z jelű övezetek területén az építmények kialakítására vonatkozóan a KÉSZ előírásait az alábbi kiegészítésekkel és eltérésekkel kell alkalmazni.
6. TÖMB (Hunyadi János út – Pala utca – Kapucinus utca – Jégverem utca)
a) A Hunyadi János út 11. (Pala utca 10.) 14314 hrsz
A tetőtér beépítése esetén az épület tetőidomának korrekcióját végre kell hajtani a KÉSZ 30.§ (7) h)[footnoteRef:1] pontjának keretei között. [1:  Megállapította a 21/2003. (X. 3.) Kt. rendelet 13. § (3) bekezdése, hatályos 2003. október 15-től.
] 

KÉSZ hatályos előírásai:
VÁROSKÖZPONTI TERÜLET
VK JELŰ ÖVEZETEK
63.§
(1)	Az övezetek területén a telkekre és az építményekre vonatkozó jellemzőket az 1. számú táblázat tartalmazza.
	                                                                                                                                 1. számú táblázat
	Övezet jel
	Beépítettség 
(%)
	Szintterületi határérték(1)
(m2/m2)
	Legkisebb zöldfelület
(%)
	Megengedett legna-gyobb magasság
(m)

	
	terepszint
	enged-mény
	határérték

	Engedmény
	
	építmény-magasság
	homlokzat-magasság

	
	alatt
	felett
	
	
	
	
	
	

	VK-V1-Z
	100
	75
	5
	3,5
	+0,3
	15
	kialakult
	kialakult


A javaslatok értékelése
Az I. kerületi KÉSZ 30. § h) 3. pontja: „ Meglévő, 1970 előtt létesített, rossz állagú, felújításra illetve megerősítésre szoruló épület meglévő tetőterének egy szintben történő beépítésével a meghatározott szintterületi mutató a BVKSZ határértékéig túlléphető, ha a beépítéssel egyidejűleg az épület teljes szakvizsgálata alapján indokolt megerősítésekre, beavatkozásokra, továbbá legalább a közterületről látható homlokzatok és tetőzet indokolt felújítására is egyidejűleg sor kerül” lehetőséget biztosít a javasolt VK-V1-Z jelű övezet alkalmazására.  
Ez a BVKSZ VK keretövezeti előírásainak: beépítettség 80 %, szintterületi mutató 5,5 m²/m², is megfelel.
Budapest Főváros Településszerkezeti Terve (TSZT) a területet Lk jelű KISVÁROSIAS (sűrű beépítésű és 12,5 m-t meg nem haladó megengedett legnagyobb építménymagasságú) lakóterület területfelhasználási kategóriába sorolja, ahol a megengedett legnagyobb szintterületi sűrűség 1,5 m²/m² a területfelhasználási egységre vonatkozóan.
A módosítási javaslatban szereplő építési övezet, övezeti besorolás a TSZT-nek megfelel.
A hozzájárulási jog gyakorlását megalapozó jogszabályok értelmében a Budapest I kerület Budavári Önkormányzat Képviselő-testületének a Kerület Városrendezési és Építési Szabályzatáról szóló 16/2000. (VIII. 15.) Önkormányzati rendelete Budapest I. kerület Hunyadi János utca – Pala utca – Kapucinus utca – Jégverem utca által határolt területre vonatkozó módosítási javaslatában szereplő építési övezet, övezet megállapításához a hozzájárulás megadását javasolom.

Kérem a Fővárosi Közgyűlést a határozati javaslatok elfogadására!
Határozati javaslat
A Fővárosi Közgyűlés úgy dönt, hogy:

A fővárosi szabályozási kerettervben meghatározott keretövezet figyelembevétele helyett a fővárosi településszerkezeti terv területfelhasználásának megfelelő egyéb alkalmazható keretövezetnek megfelelő – a Budapest I. kerület Budavári Önkormányzat Képviselő-testületének a Kerület Építési Szabályzatáról szóló 16/2000. (VIII. 15.) Önkormányzati rendelete módosítási javaslatában foglaltak szerinti – építési övezet, övezet megállapításához a hozzájárulását megadja az épített környezet alakításáról és védelméről szóló 1997. évi LXXVIII. törvény 60. § (10) bekezdése alapján.

határidő:	azonnal
felelős: 		Főpolgármester


Felkéri a Főpolgármestert, hogy döntéséről a Budapest I. kerület Budavári Önkormányzat Polgármesterét tájékoztassa. 

határidő:		30 nap
felelős: 		Főpolgármester


Határozathozatal módja:
A döntési javaslat 1. és 2. pontja egyszerű szavazattöbbséget igényel.


Budapest, 2013. június  „   ”
	

	Szeneczey Balázs dr.
főpolgármester-helyettes

	Láttam:

	Sárádi Kálmánné dr.
főjegyző

